ΑΡ. ΠΡ. 36 Ηράκλειο 05-05-2017

***ΠΡΟΚΗΡΥΞΗ***

***2ου ΠΑΓΚΡΗΤΙΟΥ ΠΡΩΤΑΘΛΗΜΑΤΟΣ ΤΕΝΙΣ 2017***

***«ΚΟΚΚΙΝΟΥ ΓΗΠΕΔΟΥ»***

***ΚΥΡΙΑΚΗ 21 ΜΑΪΟΥ 2017***

**ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 6, 7 ΚΑΙ 8 ΕΤΩΝ**

**(ΓΕΝΝΗΜΕΝΑ 2011 – 2010 – 2009)**

Η Ζ΄ Έ.Φ.Σ.Α.Κ αναθέτει στο ΦΙΛΙΑ Τ.Κ τη διοργάνωση του 2ου Παγκρήτιου πρωταθλήματος τένις κόκκινου γηπέδου 2017 ανοικτής συμμετοχής για αγόρια και κορίτσια γεννημένα 2011, 2010 και 2009 την Κυριακή 21 Μαΐου 2017. Οι αγώνες θα διεξαχθούν στις εγκαταστάσεις του ΦΙΛΙΑ Τ.Κ στα γήπεδα της Νέας Αλικαρνασσού σε 12 ειδικά διαμορφωμένα κόκκινα γήπεδα. Δικαίωμα συμμετοχής έχουν όλοι οι αθλητές και οι αθλήτριες αυτών των ηλικιών.

**ΩΡΑ ΕΓΓΡΑΦΗΣ ΑΘΛΗΤΩΝ / ΑΘΛΗΤΡΙΩΝ:**

**Κυριακή 21/05/2017 από 10.00 έως 10.30 π.μ.:**

Οι εγγραφές θα γίνονται ομαδικά μόνο από τον συνοδό προπονητή του συλλόγου

που θα πρέπει να έχει συγκεντρώσει τα χρήματα προκαταβολικά.

**ΔΗΛΩΣΕΙΣ ΣΥΜΜΕΤΟΧΗΣ:**

Οι δηλώσεις συμμετοχής μπορούν να σταλούν ως και την **Τετάρτη 17/05/2017 και ώρα 20.00**. Στην δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας, η ημερομηνία γέννησης και ο σύλλογος. Η δήλωση πρέπει να γίνει συμπληρώνοντας την σχετική φόρμα και στέλνοντας την στο e-mail της Ζ΄ Ένωση [info@zenositennis.gr](mailto:info@zenositennis.gr)

**ΥΠΕΥΘΥΝΟΣ ΑΓΩΝΩΝ:** Ορίζεται ο κ. **Πρινιανάκης Μανώλης** (6974-968489)

**ΕΠΙΔΙΑΙΤΗΤΗΣ:** Ορίζεται ο κ. **Περάκης Γιώργος** (6978-445286)

**ΕΠΙΒΛΕΠΟΝΤΕΣ ΑΓΩΝΩΝ:** 1 επιβλέπων σε κάθε κόκκινο γήπεδο

**ΙΑΤΡΙΚΗ ΚΑΛΥΨΗ:** θα ανακοινωθεί

**ΥΠΟΧΡΕΩΣΕΙΣ ΑΘΛΗΤΩΝ ΑΘΛΗΤΡΙΩΝ:**

Ιατρική βεβαίωση με ισχύ 1 έτους και παράβολο συμμετοχής 5 €.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:**

**ΜΕΙΚΤΟΙ ΟΜΑΔΙΚΟΙ ΑΓΩΝΕΣ**

**ΜΟΝΑ ROUND ROBIN**

**Μονά:**

**Γήπεδα – Μπάλες:** Τα μονά παίζονται στις διαστάσεις «κόκκινου» γηπέδου (10,97μ. x 6,1μ. – 80εκ. ύψος φιλέ) με κόκκινες μπάλες (75% χαμηλότερης πίεσης).

**Μορφή αγώνων:** Οι αγώνες θα πραγματοποιηθούν σε 1 μεικτή κατηγορία με το σύστημα round robin (όλοι με όλους στο γκρουπ). Κάθε σύλλογος συμμετέχει με όσες ομάδες επιθυμεί. Όλες οι ομάδες πρέπει από πριν να έχουν ετοιμάσει μία σημαία 50 εκ. x 70 εκ. **με όποιο σήμα θέλουν π.χ. ένα λιοντάρι.**

**Τρόπος διεξαγωγής:** Οι ομάδες αποτελούνται από 2 ή 3 αθλητές. Χωρίζονται σε γκρουπ των 4 – 5 ομάδων με τέτοια κλήρωση ώστε να αποφευχθεί να συναντηθούν στο ίδιο γκρουπ ομάδες από τον ίδιο σύλλογο εκτός και αν κάποιος διαθέτει πολλές ομάδες και δεν γίνεται διαφορετικά. Κάθε γκρουπ παίζει συνέχεια σε 2 διπλανά γήπεδα έτσι ώστε οι αθλητές να μην μπερδεύονται (π.χ. το γκρουπ 1 παίζει στα γήπεδα Νο 1 & Νο 2). Οι ομάδες παίζουν 1 συνάντηση εναντίον όλων των άλλων ομάδων του γκρουπ και κάθε συνάντηση κρίνεται **σε 3 μονά, στο 3ο μονό παίζουν όλοι οι αθλητές της ομάδας εκ περιτροπής αλλάζοντας κάθε 2 πόντους.** Ο προπονητής επιλέγει ποιοι αθλητές θα παίξουν τα δύο μονά και αυτό μπορεί ν’ αλλάζει από συνάντηση σε συνάντηση.

**Αγώνες:** **Όλοι οι αγώνες παίζονται σε 1 μίνι σετ των 7 πόντων, στην ισοπαλία 6/6 παίζεται ένας (1) νικητήριος πόντος. Το σερβίς αλλάζει ανά 2 πόντους εκτός από το 3ο μονό κάθε συνάντησης που αλλάζει κάθε έναν (1) πόντο.**

**ΕΚΔΗΛΩΣΕΙΣ:** Ζωγραφική

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

Για ότι αφορά το 1ο Παγκρήτιο πρωτάθλημα τένις Κόκκινου Γηπέδου 2017 ανοικτής συμμετοχής μπορείτε να επικοινωνείτε στο τηλέφωνο της Ζ΄ Ένωσης 2810 223040 ή στον Επιδιαιτητή των αγώνων.

Με εκτίμηση

Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

Ιωάννης Σπυριδάκης Παντελής Σταυρουλάκης